**Hirdetmény**

Bükkzsérc Község Önkormányzat Képviselő-testülete értesíti a szociálisan rászorult lakosságot, hogy 2023. október 27-től szociális tűzifa igénylésre van lehetőség.

A támogatás igényléséhez **a kérelem nyomtatványt** a [www.bukkzserc.hu](http://www.bukkzserc.hu) honlapról vagy a Közös Önkormányzati Hivatalban lehet beszerezni.

**A kérelem beadási határideje:** **2023. november 17. 12 óra**

**A támogatás feltételei:**

Az Önkormányzat vissza nem térítendő természetbeni támogatást, tűzifát biztosít annak a személynek (előnyt élvező), aki:

1. **Aktív korúak ellátásában részesül, vagy**
2. **Időskorúak járadékában részesülő**
3. **Települési támogatásban részesül**
4. **Halmozottan hátrányos helyzetű gyermeket nevelő vagy**

biztosíthat annak a személynek (ha a keret engedi), aki:

1. **egyedül élő amennyiben a jövedelme a szociális vetítési alap 450 %-át nem haladja meg (2023-ban 128.250 Ft)**

**b) közfoglalkoztatásban résztvevőnek**

**c) egyedül neveli kiskorú gyermekét**

**d) ahol a családban az egy főre jutó jövedelem nem haladja meg a szociális vetítési alap 300 %-át (2023-ban 85.500 Ft)**

A kérelem kizárólag a kötelező mellékletek csatolásával érvényes.

A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

1. Aki erdőgazdálkodó, erdőtulajdonos és az elmúlt 2 évben engedéllyel fakitermelést végzett.
2. Azon ingatlan vonatkozásában, mely tűzifával egyáltalán nem fűthető.

Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

Bükkzsérc, 2023. október 27. Vasas Csaba sk.

polgármester